Document ID: /roh_data/filtered/fineweb-2-filterrobots_roh.jsonl.gz/63114

L'emprima giada ha Dagobert Venzin prendì la patenta da chatscha il 1949. El haja gì da respunder duas dumondas. E custà ha la patenta 68 francs e 50 raps. Dapi lu è el stà 70 giadas a chatscha auta. Era l'onn passà ha Dagobert Venzin prendì la patenta, ma dus dis avant chatscha ha el rut la spatla ed uschia stuì dar enavos la patenta. En tut ha el be manchentà quatter chatschas.
42 onns a chatscha cun il figl
Sco ch'el ha dastgà ha er il figl da Dagobert Venzin, Gerhard, prendì la patenta da chatscha. Dapi lu èn bab e figl adina ids ensemen a chatscha. A lur territori da chatscha èn els stads fidaivels. La Valetta da Mitgel han els visità 42 onns ensemen, ina cuntrada selvadia en la Val d'Alvra.